আব্দুল লতিফ চৌধুরী ফুলতলী
আল্লামা আব্দুল লতিফ চৌধুরী ফুলতলী রহ. ছিলেন একজন সুপরিচিত আলেমে দ্বীন, তরীকতের মুর্শিদ এবং আহলে সুন্নাত ওয়াল জামায়াতের অনুসারী বিশিষ্ট বুযুর্গ।
আল্লামা আব্দুল লতিফ চৌধুরী ১৩২১ বাংলার ফাল্গুন মাসে অর্থাৎ ১৯১৩ সালের প্রথম দিকে সিলেট জেলার জকিগঞ্জ উপজেলার ফুলতলী গ্রামে জন্ম গ্রহণ করেন। [1] তার পিতার নাম মুফতি আব্দুল মজিদ। [2] তিনি হযরত শাহ জালাল রহ. এর সফরসঙ্গী ৩৬০ আউলিয়ার অন্যতম হযরত শাহ কামাল রহ. এর বংশধর ছিলেন। [3][4]
শিক্ষাজীবনের প্রারম্ভে তিনি তার চাচাতো ভাই ফাতির আলীর নিকট লেখা পড়া করেন। অতঃপর ফুলতলী মাদ্রাসায় ভর্তি হন। ১৩৩৮ বঙ্গাব্দে তিনি বদরপুর সিনিয়র মাদ্রাসায় উচ্চ মাধ্যমিক শিক্ষা সমাপ্ত করেন। এরপর রামপুর আলিয়া ও মাতলাউল উলুম মাদ্রাসায় হাদীস শাস্ত্রে উচ্চশিক্ষা অর্জন করেন। ১৩৫৫ হিজরীতে তিনি মাতলাউল উলুম মাদ্রাসায় ১ম শ্রেণীতে প্রথম স্থান অধিকার করে হাদীস শরীফের সর্বোচ্চ সনদ অর্জন করেন। তার গুরুদের মধ্যে অন্যতম ছিলেন আল্লামা খলিলুল্লাহ রামপুরী ও আল্লামা ওয়াজিহুদ্দীন রামপুরী রহ.। [1][2] এ ছাড়া তিনি শাহ আব্দুর রউফ করমপুরী রহ. ও শায়খুল কুররা আহমদ হেজাযী রহ. এর নিকট থেকে ইলমে কিরাতের সনদ অর্জন করেন। ১৯৪৬ সালে তিনি শায়খুল কূররার নিকট থেকে ইলমে কিরাতের সর্বোচ্চ সনদ অর্জন করেন। [5]
১৯৪৬ সাল থেকে ১৯৫০ সাল পর্যন্ত তিনি বদরপুর আলিয়া মাদ্রাসায় শিক্ষকতা করেন। ১৯৫৪ সাল থেকে গাছবাড়ী জামেউল উলুম মাদ্রাসায় অধ্যাপনা করেন। এ সময় মাদ্রাসার উপাধ্যক্ষ ও অধ্যক্ষের দায়িত্ব পলন করেন। এরপর সৎপুর, ইছামতি ও বাদেদেওরাইল ফুলতলী আলিয়া মাদ্রাসায় হাদীস শাস্ত্র অধ্যাপনা করেন। এ ছাড়া তিনি শুদ্ধভাবে কোরআন তিলাওয়াত শিক্ষাদানের জন্য প্রতিষ্ঠা করেন দারুল ক্বিরাত মজিদিয়া ফুলতলী ট্রাস্ট। দেশ বিদেশে প্রতিষ্ঠা করেন অসংখ্য শিক্ষা প্রতিষ্ঠান, মসজিদ ও অন্যান্য প্রতিষ্ঠান। [2][6]
আল্লামা ফুলতলী রহ. ছিলেন তরীকায়ে কাদেরিয়া, চিশতীয়া, নক্সবন্দীয়া, মুজাদ্দেদিয়া ও মুহাম্মদিয়ার মহান মুর্শিদ। তিনি আজীবন উপরিউক্ত তরীকা সমূহের প্রচার ও প্রসারে নিয়োজিত ছিলেন। তাঁর তরিকতের সিলিসিলা নিম্নরূপঃ
শামসুল উলামা আল্লামা আব্দুল লতিফ চৌধুরী ফুলতলী রহ. শাহ ইয়া’কুব বদরপুরী রহ. হাফিজ আহমদ জৌনপুরী রহ. কারামত আলী জৌনপুরী রহ. সাইয়েদ আহমাদ ব্রেলভী রহ. শাহ আব্দুল আজিজ মুহাদ্দিসে দেহলভী রহ. শাহ ওয়ালিউল্লাহ মুহাদ্দিসে দেহলভী রহ.[7]
আল্লামা ফুলতলী রহ. ১৬ জানুয়ারি, ২০০৮ সালে সিলেট শহরে ইন্তেকাল করেন। [8][9]
আল্লামা আব্দুল লতিফ চৌধুরীর ইন্তেকালের পর তাঁর অনুসারীরা তাঁর স্থলাভিষিক্ত হিসেবে মনোনীত করেছেন তাঁর বড় ছেলে আল্লামা ইমাদ উদ্দীন চৌধুরীকে। এছাড়াও তাঁর অনেক যোগ্য খলিফাগণ রেখে গেছেন তন্মধ্যে অন্যতম একজন খলিফা প্রিন্সিপাল আল্লামা শুয়াইবুর রহমান বালাউটি ছাহেব। তারা তাঁর রেখে যাওয়া খেদমত আঞ্জাম দিচ্ছেন। আল্লামা ইমাদ উদ্দীন প্রাথমিক জীবনে শিক্ষকতা করতেন। ১৯৭৮ সালে সৎপুর কামিল মাদ্রাসার অধ্যক্ষ থাকাকালে চাকুরী ছেড়ে স্থায়ীভাবে গ্রামের বাড়িতে চলে আসেন। এরপর অবৈতনিকভাবে ইছামতি কামিল মাদ্রাসা ও পরে বাদেদেওরাইল কামিল মাদ্রাসায় অধ্যাপনা করেন। পিতার ইন্তেকালের পর থেকে তিনি পিতার স্থলাভিষিক্ত হিসেবে ভক্ত ও অনুসারীদেরকে প্রয়োজনীয় দিক নির্দেশনা দিচ্ছেন। [10][11][12]
আত তানভীর আলাত তাফসীর মুন্তাখাবুস সিয়র আনওয়ারুছ ছালিকীন আল খুতবাতুল ইয়াকুবিয়া নালায়ে কলন্দর শাজরায়ে তাইয়্যিবাহ আল কাউলুছ ছাদীদ। [7][13]
তার লেখা অনেক উর্দু ও আরবি গ্রন্থ ভারত ও পাকিস্তানের বিভিন্ন মাদ্রাসার পাঠ্যসূচিতে রয়েছে। [14] এ ছাড়া ইসলামী বিশ্ববিদ্যালয়, জগন্নাথ বিশ্ববিদ্যালয়সহ বিভিন্ন বিশ্ববিদ্যালয়ের ইসলামিক স্টাডিজের পাঠ্যসূচিতেও তার অনেক গ্রন্থ রয়েছে।
দারুল ক্বিরাত মজিদিয়া ফুলতলী ট্রাস্ট[15][16][17] বাংলাদেশ আনজুমানে আল ইসলাহ[18] বাংলাদেশ আনজুমানে তালামীযে ইসলামিয়া[19] দারুল হাদীস লতিফিয়া, ইউ. কে লতিফিয়া ক্বারী সোসাইটি [20] দারুল হাদীস লতিফিয়াহ [21]
বিষয়শ্রেণী:ইসলামী ব্যক্তিত্ব বিষয়শ্রেণী:১৯১৩-এ জন্ম বিষয়শ্রেণী:২০০৮-এ মৃত্যু